En brand lørdag morgen i en lejlighed i Odinsgade i Aalborg, kostede en 80-årig kvinde livet.

Branden opstod lørdag morgen, da kvinden vil tænde et stearinlys. Ilden fik dog fat i hendes tøj og det betød, at hun blev stærkt forbrændt. Kvinden blev i første omgang reddet ud, men var stærkt forbrændt. Lørdag aften skriver Nordjyllands Politi i en pressemeddelelse, at kvindens liv ikke stod til at redde. - Her til aften er politiet blevet underrettet om at den 80-årige kvinde, som var tilskadekommen fra branden i Odinsgade lørdag morgen kl. 0807, var afgået ved døden som følge af hendes kvæstelser/forbrændinger. De pårørende er underrettet.